open-index/open-wikipedia-markdown huggingface dataset:
Tetrametyylitina

**Tetrametyylitina** eli **tetrametyylistannaani** (C4H12Sn) on tinan organometalliyhdiste. Yhdistettä voidaan käyttää orgaanisen kemian synteeseissä valmistettaessa muun muassa muita organotinayhdisteitä.

## Ominaisuudet
Huoneenlämpötilassa tetrametyylitina on väritöntä nestettä. Yhdiste on veteen liukenematonta, mutta liukenee useisiin orgaanisiin liuottimiin esimerkiksi hiilivetyihin ja eettereihin. Tetrametyylitina on suhteellisen stabiili ilman, veden ja korkeiden lämpötilojen vaikutuksille. Tetrametyylitina on heikosti nukleofiilinen yhdiste. Muiden tinan organometalliyhdisteiden tavoin tetrametyylitina on myrkyllistä.

## Valmistus ja käyttö
Tetrametyylitinaa valmistetaan tina(IV)kloridin ja metyylimagnesiumjodidin välisellä reaktiolla. Liuottimena reaktiossa käytetään tyypillisesti dietyylieetteriä, dibutyylieetteriä, tetrahydrofuraania tai tolueenia.

Tetrametyylitinaa käytetään reagenssina orgaanisen kemian synteeseissä. Siitä valmistetaan muita organotinayhdisteitä kuten dimetyylitinadikloridia ja metyylitinatrikloridia. Yhdistettä käytetään myös eräissä kytkentäreaktioissa esimerkiksi Stille-kytkennöissä. Sen myrkyllisyyden takia se kuitenkin usein korvataan organosinkki- tai organobooriyhdisteillä. 

## Lähteet
Viestinnän eettinen neuvottelukunta

**Viestinnän eettinen neuvosto** (**VEN**) on Suomessa toimiva keskusteluelin, joka ottaa kantaa organisaatioiden viestintä- ja tiedotustoiminnan eettisiin kysymyksiin, neuvoo niihin liittyvissä asioissa ja ylläpitää Viestinnän eettisiä ohjeita. VENin taustayhteisöt ovat Viestinnän asiantuntijoiden ammattijärjestö Viesti ry, ProCom – Viestinnän ammattilaiset ry ja Marketing Finland. Vuosina 2016-2024 taustayhteisönä oli myös Julkisen alan tiedottajat JAT.

Viestinnän eettisen neuvoston kannanotot perustuvat Viestinnän eettisiin ohjeisiin. Neuvottelukunta ottaa kantaa esimerkkitapausten esiin tuomiin toimintatapoihin ja eettisiin kysymyksiin. VEN ei tee yksilöitä tai yhteisöjä sitovia ratkaisuja, vaan arvioi kannanotoissaan toimintatavan eettistä kestävyyttä. Se on neuvoa antava elin, jonka puoleen VENin taustajärjestön jäsen tai muu viestintäammattilainen voi kääntyä. Neuvosto julkaisee viestinnän etiikkaan liittyviä blogitekstejä ja kannanottoja. Vuodesta 2026 alkaen VEN on tarjonnut organisaatioille ja yhteisöille mahdollisuutta osoittaa sitoutumisensa Viestinnän eettisiin ohjeisiin ja saada käyttöönsä "Vastuullista viestintää" -merkin.

Neuvoston jäsenet edustavat tutkimusta ja koulutusta sekä alan edunvalvontaa. VEN kokoontuu noin joka toinen kuukausi. 

Viestinnän eettinen neuvosto perustettiin vuonna 2015 nimellä Viestinnän eettinen neuvottelukunta, ja sen ensimmäiseksi puheenjohtajaksi valittiin dosentti Elisa Juholin. Muut jäsenet neuvottelukunnan ensimmäisessä kokoonpanossa olivat professorit Pekka Aula ja Leif Åberg, etiikkatutkija Henrik Rydenfelt, Viestin toiminnanjohtaja Pia Valtonen, ProComin toimitusjohtaja Elina Melgin sekä viestintäjohtajat Päivi Sihvola Ilmarisesta ja Janne Laukkanen Suomen Asianajajaliitosta. VENin nimi muutettiin neuvottelukunnasta neuvostoksi vuonna 2025.

Viestinnän eettisen neuvoston kannatusyhdistys (VENK ry) perustettiin keväällä 2025 vahvistamaan VENin toimintaedellytyksiä muuttuvassa viestintäympäristössä. VENK tarjoaa hallinnollista tukea VENille, jotta neuvosto voi keskittyä ydintehtäväänsä: viestinnän eettisten ohjeiden ylläpitoon, alan eettisten kysymysten arviointiin sekä suositusten antamiseen. VENK ry:n ensimmäiseksi puheenjohtajaksi valittiin Päivi Sihvola.

VENin keskeisiin sidosryhmiin kuuluvat taustayhteisöjen ja viestintäammattilaisten lisäksi Mainonnan eettinen neuvosto (MEN) sekä Julkisen sanan neuvosto (JSN). VEN, MEN ja JSN kuitenkin eroavat toisistaan sekä eettisen tarkastelun kohteiden että toimintaperiaatteiden osalta.

## Lähteet
Van Gogh (elokuva)

**Van Gogh** on Maurice Pialat’n ohjaama ranskalainen elokuva vuodelta 1991. Sen pääosassa on Jacques Dutronc, joka esittää hollantilaista maalaria Vincent van Goghia. Dutronc sai roolistaan parhaan miesnäyttelijän César-palkinnon. Elokuva sijoittuu vuoteen 1890 ja kertoo van Goghin elämän viimeisestä 67 päivästä. Elokuvassa kerrotaan maalarin suhteesta veljeensä Theoon, lääkäriinsä sekä eri naishahmoihin, kuten lääkärin tyttäreen Margueriteen. 

Elokuva sai Suomen ensi-iltansa Illusion-elokuvateatterissa 16. joulukuuta 1994, ja se esitettiin televisiossa TV1-kanavalla 28. lokakuuta 2001.

## Näyttelijät

## Lähteet
Itke rakastettu sydän

**Itke rakastettu sydän** () on Maurice Pialat’n ohjaama ranskalainen elokuva vuodelta 1974. Se kuvaa realistiseen sävyyn naista, joka on sairastunut parantumattomaan sairauteen, sekä naisen pojan ja aviomiehen elämää. Se oli Pialat’n elokuvista kaupallisesti vähiten menestyneitä. Elokuvan päärooleissa ovat Monique Mélinand, Philippe Léotard, Hubert Deschamps ja Nathalie Baye. Elokuvan on kuvannut Néstor Almendros. 

Elokuva sai Suomen ensi-iltansa heinäkuussa 1975. Se on esitetty televisiossa 14. elokuuta 1978.

## Lähteet
Morten Eide Pedersen

**Morten Eide Pedersen** (s. 18. joulukuuta 1987) on norjalainen maastohiihtäjä. Seuratasolla hän edustaa Lillehammer Skiklubbia.

## Ski Classics

Pedersen on erikoistunut pitkiin hiihtomatkoihin ja kilpailee Ski Classics -kilpailusarjassa Team BN Bank -joukkueessa. Hän on voittanut kaksi osakilpailua: Jizerská padesátkan 11. tammikuuta 2015 ja 19. helmikuuta 2017. Lisäksi Pedersen on ollut kolmas viisi kertaa – prologilla La Sgambedan yhteydessä 13. joulukuuta 2014, La Diagonelassa 23. tammikuuta 2016, prologilla Pontresinassa 27. marraskuuta 2016, Marcialongassa 29. tammikuuta 2017 ja Toblach-Cortina-hiihdossa 11. helmikuuta 2017.

Ski Classicsin kokonaiskilpailussa Pedersen on sijoittunut kymmenen parhaan joukkoon kolme kertaa. Parhaimmillaan hän on ollut viides kaudella 2014–2015. Sprintticupissa Pedersen on ollut kolme kertaa kolmen parhaan joukossa ja nuorten kokonaiskilpailun hän on voittanut kahdesti.

### Sijoitukset kokonaiskilpailussa

## Muut kilpailut

Pedersen ei ole kilpaillut maailmancupissa. Skandinavia Cupissa hän hiihti ensimmäisen kerran Sjusjøenissa 5. tammikuuta 2007. Parhaimmillaan hän on ollut 11:s Vuokatissa 15 kilometrin vapaan hiihtotavan kilpailussa 13. joulukuuta 2015.

NM-kilpailuissa Pedersen on ollut henkilökohtaisilla matkoilla parhaimmillaan kahdeksas 50 kilometrin perinteisen hiihtotavan kisassa Løtenissä 2013. Joukkuekilpailuista hänellä on kaksi NM-mitalia. Gjøvikissä 2009 Pedersen oli voittamassa Norjan-mestaruutta Lillehammer SK:n viestijoukkueessa yhdessä Espen Harald Bjerken ja Tore Ruud Hofstadin kanssa ja Beitostølenissä 2016 hän saavutti Lillehammer SK:lle NM-pronssia perinteisen hiihtotavan parisprintistä yhdessä Martin Løwstrøm Nyengetin kanssa.

## Lähteet
Santeri Ojala

**Santeri Ojala** eli *StSanders* (s. 20. helmikuuta 1975)  on suomalainen muusikko ja mediataiteilija, joka on tullut tunnetuksi humoristisista satiiri- ja parodia-versioista tunnetuista esiintymisistä ja kappaleista.

Ojala sai inspiraatiota katsottuaan Steve Vain videota ilman ääntä, jota myös Vai itse kommentoi humoristisesti.
Ojala on esiintynyt mm. Jimmy Kimmel Live TV-ohjelmassa Guns N’ Roses-kitaristi Slashin kanssa.

YouTube-palvelu on useasti poistanut Ojalan videoita viitaten tekijänoikeusrikkomuksiin.

Satiirin ja parodian puolustaminen verkkolevityksessä on ongelmallista eri maiden välillä.

## Lähteet

## Aiheesta muualla
* Kotisivut
Evakuointituoli

**Evakuointituoli** () mahdollistaa liikuntarajoitteisten henkilöiden turvallisen rakennuksesta poistumisen hätätilanteissa.
Esimerkiksi tulipalotilanteessa rakennuksen hissit eivät yleensä ole käytettävissä. Evakuointituolin avulla liikuntarajoitteisten henkilöiden siirtäminen onnistuu turvallisesti ja nopeasti myös portaikoissa, jolloin poistuminen tapahtuu kiinteistön normaaleja hätäpoistumisreittejä käyttäen.
 
Kun evakuointituolit eivät ole käytössä, ne säilytetään yleensä seinällä poistumisreittien tuntumassa, valmiina tarvittaessa käyttöön otettavaksi. Evakuointituolit on suunniteltu mahdollisimman helppokäyttöisiksi, mutta tuolin käytön harjoittelu etukäteen on suositeltavaa. Kehittyneillä tuolimalleilla portaita laskeuduttaessa tuolin operointiin riittää useimmissa tilanteissa yksi henkilö. Operointi ei perustu lihasvoiman käyttöön, vaan painovoiman hyödyntämiseen ja tuolin jarrumekanismiin.
  
Useissa hoitolaitoksissa ja muissa sellaisissa rakennuksissa, joissa jatkuvasti oleskelee liikuntarajoitteisia henkilöitä, evakuointiratkaisut tukeutuvat horisontaaliseen evakuointiin. Henkilöt siirretään toiseen palo-osastoon samassa kerroksessa, ja heidän siirtämisensä ulos rakennuksesta tapahtuu myöhemmin pelastuslaitoksen toimesta. Muissa rakennuksissa poistuminen tapahtuu kuitenkin pääsääntöisesti suoraan ulos rakennuksesta, ulkona sijaitsevalle kokoontumispaikalle, jo ennen pelastuslaitoksen saapumista. Tällöin on tärkeää, että myös liikuntarajoitteisten poistuminen on huomioitu esimerkiksi juuri evakuointituolien avulla.       

## Aiheesta muualla
*An Experimental Evaluation of Movement Devices used to assist People with Reduced Mobility in High-Rise Building Evacuations
*Evacuation from High-rise Buildings by Using an Evacuation Chair
Nooan tulva

**Nooan tulva** on Benjamin Brittenin säveltämä yksinäytöksinen ooppera. Ooppera on suunnattu amatööriesiintyjille, erityisesti lapsille. Se esitettiin ensi kertaa 18. kesäkuuta vuonna 1958 Aldeburghin festivaaleilla. Ooppera perustuu 1400-luvulta peräisin olevaan näytelmään, jossa kerrotaan Vanhan testamentin tarina Nooan arkista. Britten tähdensi, että oopperaa tulisi esittää kirkoissa tai isoissa saleissa, ei teatterissa.
Manolete (elokuva)

**Manolete** (; engl. *The Passion Within*, *A Matador’s Mistress* tai *Manolete: Blood & Passion*) on vuonna 2008 ensi-iltansa saanut Menno Meyjesin ohjaama ja käsikirjoittama espanjalais-brittiläinen elämäkerrallinen romanttinen draamaelokuva, jonka pääosia näyttelevät Adrien Brody ja Penélope Cruz. Elokuva kertoo yhdestä kaikkien aikojen kuuluisimmista härkätaistelijoista Manuel Laureano Rodríguez Sánchezista eli Manoletesta (1917–1947), jota näyttelee Adrien Brody. Penélope Cruz näyttelee Manoleten rakastajatarta, espanjalaisnäyttelijä Antoñita ”Lupe” Sinoa (1917–1959).

*Manoleten* kuvaukset alkoivat Madridissa maaliskuussa 2006 ja päättyivät El Puerto de Santa Maríassa heinäkuussa 2006. Elokuvan piti saada ensi-iltansa vuonna 2007, mutta sen tuottaminen viivästyi. Elokuva sai ensi-iltansa Toronton elokuvajuhlilla Kanadassa 6. syyskuuta 2008. FS Film Oy julkaisi *Manoleten* Suomessa DVD:lle 5. lokakuuta 2011.

## Juoni

*Manolete* sijoittuu 1940-luvun Espanjaan ja kertoo kuuluisan härkätaistelijan Manoleten intohimoisesta rakkaussuhteesta Lupe Sinon kanssa. Sino on näyttelijätär ja kommunisti, jota francolainen Espanja ei voi suvaita. Rakkauden kasvaessa heidän välillään kasvaa myös Manoleteen kohdistuva paine hänen seurueeltaan ja jopa kenraali Francolta, molempien yrittäessä epätoivoisesti kariuttaa heidän romanssiaan. Vastoinkäymisistä huolimatta heidän rakkautensa syvenee mutta tuhoisin seurauksin.

## Näyttelijät

## Lähteet

## Aiheesta muualla
* 
* 
*
Antero Riippa

**Antero Riippa** (16. helmikuuta 1866 Kälviä – 23. kesäkuuta 1949 Brooklyn) oli amerikansuomalainen toimittaja.

Riippa valmistui ylioppilaaksi Vaasan suomalaisesta lyseosta. Vuonna 1893 hän siirtyi Yhdysvaltoihin, jossa hän työskenteli ensin *[[Siirtolainen (lehti)|Siirtolaisen]]* ja vuodesta 1914 lähtien *[[Päivälehti (Yhdysvallat)|Päivälehden]]* toimittajana. Vuosina 1919–1920 Riippa työskenteli Suomen hallituksen tiedonantotoimistossa New Yorkissa ja vuodesta 1921 lähtien suomalaisen kirjakaupan johtajana Brooklynissa. Vuodesta 1919 hän oli myös Foreign Language Information Servicen suomalaisen osaston johtaja. Vuosina 1925–1947 Riippa työskenteli *[[New Yorkin Uutiset|New Yorkin Uutisten]]* toimittajana. Hän osallistui myös monien amerikansuomalaisten yhdistysten toimintaan.

## Lähteet
Perälänlammi

**Perälänlammi**  eli **Perälänlampi**  on Pirkanmaalla Lempäälän Perälän kylässä sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Vanajaveden alaosan alueeseen. Perälänlammi on osa Vuolteen aluetta.

## Maantietoa
Lampi on 150 metriä pitkä, 100 metriä leveä ja sen pinta-ala on 1,4 hehtaaria. Lampi sijaitsee Lempäälän eteläisimmässä Perälän kylässä. Lampeen laskee kaksi lyhyttä pelto-ojaa, joista toinen alkaa metsän puolella. Laskuoja lähtee lammen koillispäästä ja se laskee 350 metrin jälkeen Vanajaveden Liponselässä olevaan Kotaladonlahteen. Vaikka lammen ympärillä on peltoja, suojaa sitä kapea metsäreuna. Lammen rantaviivan pituus on 450 metriä, mutta se on avosuota. Lampi on autio ja Akaan Viialan puoleinen raja ohittaa lammen 20 metriä etelässä.

## Historiaa
Vanajanveden laskujokea Kuokkalankoskea perattiin 1700- ja 1800-luvuilla useaan oteeseen. Perkausten yhteisvaikutuksena Vanajaveden pinta aleni asteittain nykyistä hieman korkeampaan tasoon. On arvioitu, että laskua oli yhteensä pari metriä. Järvenlaskun seurauksena järvenpohjana ollut Perälän kylän itäiset pellot maatuivat ja kuivaan alueeseen jäi lampi. Lammen ikä on siten hyvin nuori.

Vuoden 1959 peruskartassa lampi on suurempi kuin seuraavassa 1976 kartassa. Vedenpinnan aleneminen voidaan selittää Vanajaveden säännöstelyn aloitettamisella vuonna 1962. Säännöstely alensi talviveden keskikorkeuksia selvästi ja kesävedenkorkeuksia jonkin verran. Koska lampi on yhteydessä Vanajaveteen vaakasuoralla ojalla, laski myös Perälänlammen vedenpinta muutamia kymmeniä senttejä. Pinnanlasku aiheutti muutoksia sekä lammen että laskuojan lahden rantaviivassa.

## Lähteet
Eksploitaatioelokuva

**Eksploitaatioelokuva** on elokuva, joka pyrkii käyttämään hyväksi jotakin myyvää, pinnalla olevaa elementtiä tai aihetta. Usein hyödynnettävä aihe näyttelee elokuvassa suurempaa roolia kuin varsinainen tarina. Eksploitaatioelokuvat on usein tehty pienellä budjetilla nopean tuoton saamiseksi. Niiden aiheita voivat olla esimerkiksi huumeidenkäyttö, alastomuus, seksuaaliset poikkeavuudet, kapinalliset nuoret, jengit, väkivalta yhteiskunnassa, muukalaisvihamielisyys tai terrorismin pelko.

Eksploitaatioelokuva voidaan jakaa useisiin alalajeihin. Tällaisia ovat muun muassa blaxploitaatioelokuvat, joiden näyttelijät ovat mustia ja jotka on suunnattu mustille, ja seksploitaatioelokuvat, jotka keskittyvät alastomiin tai puolialastomiin naisiin.

## Katso myös

* B-elokuva

## Lähteet

## Aiheesta muualla
Rakkauden ja vihan tuulet

**Rakkauden ja vihan tuulet** (; Kanadassa ransk. nimenä *La tête dans les nuages*) on vuonna 2004 ensi-iltansa saanut kanadalais-brittiläinen sotadraamaelokuva, jonka on ohjannut ja käsikirjoittanut John Duigan. Elokuvan pääosissa ovat Charlize Theron, Penélope Cruz, Stuart Townsend ja Thomas Kretschmann. Elokuva sai elokuvakriitikoilta kielteiset arvostelut ja tuotti maailmanlaajuisesti 3,5 miljoonaa dollaria.

## Juoni

*Rakkauden ja vihan tuulet* kertoo kolmesta ystävyksestä toisen maailmansodan kynnyksellä 1930-luvulla. Rikas miehiä ja naisia hurmaava kunnianhimoinen valokuvaaja Gilda Bessé (Charlize Theron) asuu Pariisissa irlantilaisen Guy Malyonin (Stuart Townsend) ja espanjalaismallin Mían (Penélope Cruz) kanssa. Kolmikon yhteiselo katkeaa, kun syttyy sota. Gilda keskittyy luomaan valokuvaajan uraansa, mutta Guy ja Mía lähtevät taistelemaan Euroopassa riehuvaa fasismia vastaan. Kolmikko kokee eron vaikeana, sillä Gilda on sekä Mían että Guyn rakastettu.

## Näyttelijät

## Tuotanto
Alun perin Natalie Portman oli kiinnitettynä pääosaan. *Rakkauden ja vihan tuulet* kuvattiin 20 miljoonan dollarin budjetilla Kanadassa, Ranskassa ja Britanniassa vuonna 2003. Elokuvan kuvauspaikkoina olivat Kanadassa Montreal, Ranskassa Pariisi ja Britanniassa Lontoo ja Cambridge.

## Julkaisu ja vastaanotto
*Rakkauden ja vihan tuulet* sai ensi-iltansa Toronton elokuvajuhlilla Kanadassa 12. syyskuuta 2004. Maailmanlaajuisesti elokuva tuotti 3,5 miljoonan dollarin lipputulot.

*Rakkauden ja vihan tuulet* on saanut elokuvakriitikoilta kielteisen vastaanoton. Rotten Tomatoes -sivuston mukaan 15% kriitikoista on antanut elokuvalle positiivisen arvosanan 4,3/10 keskiarvolla. Keräys perustuu 89 arviointiin. 8 430 käyttäjästä 61% on antanut elokuvalle positiivisen arvosanan 3,4/5 keskiarvolla. Metacritic-sivuston mukaan 27 arvostelun perusteella elokuva on saanut 40 pistettä sadasta mahdollisesta. Metacriticin 24 käyttäjää on antanut elokuvalle keskiarvon 8,4/10. Internet Movie Databasen 12 758 käyttäjää on antanut elokuvalle keskiarvon 6,6/10. Kielteisistä arvosteluista huolimatta *Rakkauden ja vihan tuulet* oli ehdokkaana seitsemään Genie-palkintoon, joista se voitti neljä.

Columbia TriStar julkaisi elokuvan DVD:lle 25. tammikuuta 2005. Scanbox Entertainment Finland Oy julkaisi elokuvan Suomessa DVD:lle 29. kesäkuuta 2005.

## Palkinnot ja ehdokkuudet

## Lähteet

## Aiheesta muualla
* 
* 
* 
* ''Rakkauden ja vihan tuulet'' Rotten Tomatoes -sivustolla 
* ''Rakkauden ja vihan tuulet'' Metacriticin sivuilla 
* ''Rakkauden ja vihan tuulet'' Box Office Mojossa 
* ''Rakkauden ja vihan tuulet'' The Numbersin sivuilla
OpenMandriva

**OpenMandriva Lx** on työpöytäkäyttöön tarkoitettu Linux-jakelu, jonka on julkaissut voittoa tavoittelematon OpenMandriva-yhteisö. OpenMandriva-projekti on perustettu kun Mandriva Linuxin kehitys päätyi vuonna 2011. OpenMandriva on haarautunut Mandrivaan perustuvasta venäläisestä ROSA Linux -jakelusta.

## Lähteet
Pallad

**Pallad** (tunnetty myös nimellä wz. 1974) on 40mm puolalainen kiinnitettävä kranaatinheitin. Alun perin suunniteltu käytettävän AKM-rynnäkkökiväärissä ja korvaamaan vanhentunut kbkg wz. 1960-kranaatinheitin. Aseen nimi tulee palladium-alkuaineen puolankielisestä nimestä.

Palladin on kehittänyt puolalainen Józef Brodacki. 

Pallad D on tukilla ja kahvalla varustettu erillinen kranaatinheitinversio Pallad-heittimestä.

## Käyttäjät
***Puola:** 7,62mm karabinek-granatnik wz.1974 (rajoitetussa käytössä), 5,45mm karabinek-granatnik wz.1974 (poistetaan vähitellen käytöstä),  5,56mm karabinek-granatnik wz.1974 ja wz. 83 Pallad-D ovat Puolan maavoimien käytössä.
***Liettua:** 10 (5,56mm karabinek-granatnik wz.1974) asetta on ollut käytössä ennen 2003.

## Tekniset tiedot
### wz. 1974 Pallad
***Tyyppi:** kranaatinheitin
***Valmistusmaa:** Puola

### Käyttöhistoria
***Käytössä:** 1974-
***Käyttäjät:** Puola ja Liettua

### Valmistushistoria
***Suunniteltu:** 1968-1970
***Valmistaja:** Zakłady Mechaniczne Tarnów
***Valmistettu:** 1974-?
***Muunnelmat:** wz. 1983 Pallad-D

### Tekniset tiedot
***Paino:** 1.2&nbsp;kg (wz. 74) ja 2.3&nbsp;kg (wz. 83)
***Pituus:** 324&nbsp;mm (wz. 74) ja 670&nbsp;mm tukki ojennettuna ja 395&nbsp;mm tukki sisässä (wz. 83)
***Piipun pituus:** 267&nbsp;mm
***Ammus:** 40x47&nbsp;mm
***Lähtönopeus:** 78&nbsp;m/s
***Tehokas kantama:** 430&nbsp;m
## Lähteet

## Aiheesta muualla

Modern Firearms: Pallad grenade launcher (englanninkielinen)
V – The Devil’s Fire

__NOTOC__
**V: The Devil’s Fire** on black metal -yhtye Baptismin viides studioalbumi. Se julkaistiin 22. heinäkuuta 2016 levymerkillä Season of Mist. Albumi debytoi Suomen virallisen listan sijalla 49.

Viihdesivusto Imperiumin Serpent antoi albumille arvosanan 8/10. Hän piti albumia pidättyväisenä ja pehmeänä, mutta laski sen yhtyeen julkaisujen parhaimmistoon. Hän kuvaili äänimaailman ja Lord Sarcofagianin laulullisen ulosannin olevan erinomaista, ja totesi juuri varmuuden antavan albumista jopa tylsähkön mielikuvan.

## Kappaleet
#
#
#
#
#
#
#
#

## Kokoonpano
* Lord Sarcofagian – laulu, kitara

### Vierailevat muusikot
* Infection – laulu (kappale ”Satananda”)
* SG.7 – laulu (kappale ”Abyss”)
* Mikko Kotamäki – muu laulu (kappale ”The Sacrament of Blood and Ash”)
* Antti Boman – muu laulu (kappale ”Buried with Him”)
* TG – soolokitara
* Syphon – basso
* LRH – rummut

## Arvostelut
* Angry Metal Guy: 
* Imperiumi.net: 

## Lähteet

## Aiheesta muualla
* 
*
Marjatta Rautio

**Malmi Marjatta Rautio** (o.s. **Järvenkylä**; 18. lokakuuta 1944 Helsinki – 1. joulukuuta 2014 Helsinki) oli suomalainen kemiallisten aseiden asiantuntija ja professori.

Professori Jorma K. Miettinen pyysi Helsingin yliopiston farmasian laitoksella väitellyttä Rautiota vuonna 1983 kemiallisten aseiden valvontaprojektiin. Siitä alkoi hänen työnsä asian parissa. Rautio nimitettiin 1994 Helsingin yliopiston alaiseksi itsenäiseksi instituutiksi perustetun Kemiallisen aseen kieltosopimuksen valvontalaitoksen (Verifin – *Finnish Institute for Verification of the Chemical Weapons Convention*) ensimmäiseksi johtajaksi.

Marjatta Raution vanhemmat olivat oopperalaulaja Malmi Vilppula ja Teknos-Tehtaat Oy:n perustaja Yrjö Järvenkylä.

## Lähteet

## Kirjallisuutta
* Weckroth, Tero: Marjatta Rautio, hermokaasujen herra. *Suomen Proviisorilehti* 1/1996.

## Aiheesta muualla
* 
* 
*
Kyösti Kytöjoki

**Kyösti  Kytöjoki** (s. 1960) on konnevetinen laulaja ja evankelista. Kytöjoki aloitti keikkailun vuonna 1977. Aluksi hän kiersi tanssilavoilla ja ravintoloissa kevääseen 1991 saakka. Sitten Kytöjoen elämässä tapahtui suuri muutos hänen tultuaan uskoon. Sen jälkeen hengellinen musiikki on ollut lähinnä hänen sydäntään. Häneltä on ilmestynyt tähän mennessä viisi hengellistä pitkäsoittoa.   Tuottajina ja kustantajina ovat olleet muun muassa Finngospel (nykyinen Naxos) ja Via music. Nykyään Kyösti Kytöjoki työskentelee suntiona Äänekosken seurakunnassa, jonka ohessa konsertoi ja keikkailee.

## Diskografia
* 
* 
* 
**Sain kauniin maan* (2014)

## Lähteet

## Aiheesta muualla
* Kyösti Kytöjoki Suomen raamattuopiston sivuilla
*
Yanti Somer

**Yanti Somer**, oikealta nimeltään **Kirsti Elina Somersalo** (s. 29. helmikuuta 1948 Helsinki) on suomalainen näyttelijä, joka on tehnyt uransa Ranskassa ja Italiassa. Uransa alussa hän käytti myös salanimiä **Xanti Valio** ja **Yanti Valio**.

## Elämäkerta
Eroperheen tytär päätti jättää Suomen lukion jälkeen ja muutti Pariisiin, jossa hän aloitti työt mallina ja debytoi näyttelijänä. 

70-luvun alussa hän siirtyi Italiaan Milanoon ja Roomaan. Joidenkin koekuvausten jälkeen hänet kiinnitettiin tulkitsemaan maanviljelijän tytärtä elokuvassa *[[Trinity ratsastaa jälleen]]*.

Näin alkoi hänen näyttelijänuransa Italiassa, missä hän on esiintynyt yli kymmenessä elokuvassa sekä televisiossa. Hän vetäytyi elokuvamaailmasta kun hänen tyttärensä oli syntynyt 1978. Elokuvauransa jälkeen hän toimi ratsastuksenopettajana Italiassa, jossa asui edelleen vuonna 2020.

Kirsti Somersalon isä oli taidemaalari Jaakko Somersalo.

## Filmografia
* *[[Delphine (elokuva)|Delphine]]*, ohj. Eric Le Hung (1967), nimellä *Xanti Valio*
* *[[Katmandu (elokuva)|Katmandu]]*, ohj. André Cayatte (1969), nimellä *Yanti Valio*
* *[[Le temps de mourir]]*, ohj. André Farwagi (1970), nimellä *Yanti Valio*
* *[[Le coups pour rien]], *ohj. Pierre Lambert (1970)
* *[[Olen uskoton aviomies]], *ohj. Pierre Lambert (1971)
* *[[Trinity ratsastaa jälleen]]*, ohj. Enzo Barboni (1971)
* *[[Per amore o per forza]]*, ohj. Massimo Franciosa (1971)
* *[[Mies idästä]]*, ohj. E. B. Clucher (1972)
* *[[Avanti! (elokuva)|Avanti!]]*, ohj. Billy Wilder (1972)
* *[[Contratto carnale]]*, ohj. Giorgio Bontempi (1973)
* *[[L'età di Cosimo de Medici]]*, ohj. Roberto Rossellini (1973)
* *[[Valkohampaan kosto]]*, ohj. Lucio Fulci (1974)
* *[[Genova – armoton kaupunki]]*, ohj. Mario Lanfranchi (1976)
* *[[Cattivi pensieri]]*, ohj. Ugo Tognazzi (1976)
* *[[Dimenticare Lisa]]*, ohj. Salvatore Nocita (1976, tv-minisarja)
* *[[Taistelu avaruudessa]]*, ohj. Alfonso Brescia (1977)
* *[[La guerra dei robot]]*, ohj. Al Bradley (1978)
* *[[Tähtien sota (vuoden 1978 elokuva)|Tähtien sota]]*, ohj. Alfonso Brescia (1978)
* *[[Matka tuntemattomaan]]*, ohj. Alfonso Brescia (1979)
* *[[Monsignore (elokuva)|Monsignore]]*, ohjaus Frank Perry (1982)

## Lähteet

## Aiheesta muualla
* 
*  (Internet Archive, arkistoitu 13.1.2017)
Antoine Aureche

**Antoine Aureche** (s. 4. joulukuuta 1981 Annecy, Ranska) on ranskalainen kitaristi, laulaja, tuottaja ja elektronisen musiikin säveltäjä. Hän käyttää taiteilijanimeä *Operation Of The Sun*, jolla hän on tehnyt yhteistyötä ranskalaislaulaja Desirelessin kanssa. Aiemmin hänellä oli yhtye nimeltä Thork, ja soolouransa hän aloitti nimimerkillä TAT.

Alkuvuodesta 2017 lähtien Aureche on käyttänyt taiteilijanimeä Valfeu.

## Diskografia
### Thork
**Urdoxa* (2000)
**Weila* (2004) 

### TAT
**Quinta Essentia* (LP/CD, 2006) 
**Le Sperme De Tous Les Métaux* (LP/CD, 2007)
**Testament* (LP/digital, 2010)

### Operation of the Sun
**Solar Squirrels Exodus* (LP/CD, 2009) 
**Désir Parabolique* (LP/CD, 2011) 

### [[Desireless]] & Operation of the Sun)
**L'Oeuf Du Dragon* (EP/digital, 2012) 
**Remixes Draconiques* (EP/digital remixes, 2012) 
**L'Oeuf Du Dragon* (EP/CD, 2013) 
**Noun* (LP/CD, 2014) 
**Nexus* (LP/digital remixes, 2014)
**Un Seul Peuple* (LP/CD, 2014) 
**2011-2015* (LP/digital best of, 2015) 

## Lähteet

## Aiheesta muualla
*Viralliset kotisivut
Rick MacLeish

**Rick MacLeish** (3. tammikuuta 1950 Cannington, Ontario, Kanada – 30. toukokuuta 2016) oli kanadalainen ammattilaisjääkiekkoilija.

Boston Bruins varasi MacLeishin koko varaustilausuuden neljäntenä pelaajana vuoden 1970 varaustilaisuudessa. MacLeish ei kuitenkaan pelannut yhtään ottelua Bruinsissa, vaan hänet kaupattiin helmikuussa 1971 Philadelphia Flyersiin, jonka riveissä hän teki NHL-debyytin kaudella 1970–1971. Flyersissa hän pelasi yhteensä 12:lla kaudella. Hän pelasi NHL:ssä myös Hartford Whalersissa, Pittsburgh Penguinsissa ja Detroit Red Wingsissa. 

Parhaalla kaudellaan  1972–1973 MacLeish teki 50 maalia ja antoi 50 syöttöä saavuttaen 4. sijan pistepörssissä. MacLeish valittiin un kausilla 1975–1976, 1976–1977 ja 1979–1980.

MacLeish voitti Stanley Cupin kausilla 1973–1974 ja 1974–1975.

## Tilastot

## Lähteet
* 
* 
* Rick MacLeish Hockey-Reference.com-sivustolla 
*
Atari Falcon

**Atari Falcon** (**Falcon030**) on Atarin vuonna 1992 julkaisema mikrotietokone.

Koneessa oli Motorola 68030 suoritin ja Motorola 56000-sarjan digitaalinen signaaliprosessori. Vaikka suoritin oli 32-bittinen tietokoneessa oli vielä 16-bittinen dataväylä.

Käyttöjärjestelmä oli moniajoa tukeva MultiTOS versio Atari TOS käyttöjärjestelmästä.

Valmistus lopetettiin vuonna 1993, kun koneita oli valmistettu Atarin virallisten tietojen mukaan noin 20&nbsp;000.

Prototyyppi **Falcon040** oli kehitteillä, mutta ei julkaistu. Falcon040 olisi käyttänyt tehokkaampaa Motorola 68040 suoritinta.
*Falcon030* seuraajaksi suunniteltu *Microbox* keskeytettiin ja kehitys suunnattiin Atari Jaguar malliin.

## Tekniset tiedot

* CPU: Motorola 68030 16&nbsp;MHz
* FPU: (valinnainen) Motorola 68881 tai Motorola 68882
* DSP: Motorola 56001
* RAM-muisti: 1MB, 4MB tai 14MB

## Katso myös

* Atari ST
* Atari TT030

## Lähteet

## Aiheesta muualla
* Atari Document Archive
Salli Eskola

**Salli Esteri Eskola** (12. toukokuuta 1906 Lammi – 11. lokakuuta 1994 Helsinki) oli suomalainen kemisti. Hän oli vuodesta 1947 Helsingin yliopiston kemian apulaisprofessori ja samalla Suomen ensimmäinen kemian naisprofessori.

Salli Eskolan vanhemmat olivat maanviljelijä Vihtori Eskola ja Tyyne Rekola. Ylioppilaaksi Eskola tuli 1924 ja valmistui filosofian kandidaatiksi 1929 ja lisensiaatiksi 1941. Eskola toimi Lammin yhteiskoulun johtajana ja matematiikan ja luonnonopin opettajana, kunnes 1932 siirtyi Helsingin yliopiston kemian laitokselle assistentiksi. Hän väitteli 1944 orgaanisesta kemiasta aiheena ketohappojen esterikondensaatio (*Über die Esterkondensation bein den 8-Ketosäuresteern*) ja samaa aihetta hän tutki myöhemminkin. Sota-aikana, 1939–1942, Eskola toimi lääketehdas Orionin kemistinä.

Eskolaa ehdotettiin useana vuonna Nobelin kemianpalkinnon saajaehdokkaaksi.

Eskolalle myönnettiin professorin arvo 1972.

## Lähteet
Eugenie Lisitzin

**Eugenie Lisitzin** (1905 Dresden – 28. lokakuuta 1989) oli suomalainen merentutkija.

Lisitzin syntyi Dresdenissä, koska hänen isänsä Gregorius Lisitzin oli siellä silloin opiskelemassa vuoriakatemiassa. Alkujaan puolalaisperäinen suku vaikutti muuten Suomessa Käkisalmen tienoilla. Hän valmistui ylioppilaaksi 1926 Viipurin ruotsinkielisen tyttökoulun jatkoluokilta ja filosofian kandidaatiksi Helsingin yliopistosta 1929 ja lisensiaatiksi 1938. Väiteltyään 1938 hän oli ensimmäinen Suomessa fysiikassa tohtoriksi väitellyt nainen. Fysiikka oli hänen pääaineensa, mutta hän suoritti laudatur-arvosanoja muistakin aineista. Hän työskenteli Merentutkimuslaitoksella 40 vuotta, ensin vt. assistenttina 1933–1945, sitten assistenttina 1945–1955 ja lopuksi talassologina eli merentutkijana ja vedenkorkeusosaston osastopäällikkönä vuodesta 1955, kunnes hän siirtyi 1972 eläkkeelle.

Lisitzin tutki vedenkorkeuden vaihteluun liittyviä kysymyksiä ja toimitti oppikirjana käytetyn teoksen *Sea Level Changes* (1974). Se oli ensimmäisen valtamerien keskiveden korkeutta käsittelevä yleisteos. Hän laski myös uudestaan jo aiemmin laskettua maankohoamisen nopeutta Suomen rannikoilla.

Vuonna 1960 Lisitzin kutsuttiin jäseneksi Suomen Tiedeseuran matemaattis-fysikaaliseen osastoon ja oli siinäkin ensimmäinen nainen.

## Lähteet
Englantijärvi

**Englantijärvi**  on kuivatettu järvi Pirkanmaalla Nokian Tottijärvellä, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Englantijärvi kuivatettiin suoksi ja pelloksi 1930-luvulla tai sen jälkeen.

## Historiaa
Vuoden 1855–1856 Kalmbergin kartastossa järven nimi kirjoitettiin ”Kallasjärvi”. Se sijaitsi Tuulosjärvestä laskevan puron pohjoispuolella. Lähin asutus oli puron varressa järven kohdalla olleet kaksi torppaa. Järven rantaan oli merkitty niitty, josta kerättiin heinää karjalle.

Vuoden 1930 taloudellisessa kartassa järvi on piirretty näkyviin ja siinä lukee ”Englanti”. Nimen vieressä on järven numero ”128”, jolla viitataan kartan selityksiin.  

Vuoden 1954 peruskartassa järvi on merkitty peltojen ympäröimäksi suoksi. Vuoden 1975 kartassa sen nimeksi oli ilmoitettu ”Englantijärvi” eli sama kuin nykyään.

## Lähteet
Hirveetä herätä Renossa

**Hirveetä herätä Renossa** () on vuonna 2002 ensi-iltansa saanut Jordan Bradyn ohjaama yhdysvaltalainen road movie -tyylinen romanttinen draamakomediaelokuva, jonka pääosia näyttelevät Natasha Richardson, Billy Bob Thornton, Charlize Theron ja Patrick Swayze. Elokuvan käsikirjoittivat Brent Briscoe ja Mark Fauser ja tuottivat Ben Myron, Robert Salerno ja Dwight Yoakam.

## Juoni
*Hirveetä herätä Renossa* kertoo kahdesta maalaisavioparista, Doddeista (Natasha Richardson ja Billy Bob Thornton) ja Kirkendalleista (Charlize Theron ja Patrick Swayze), jotka lähtevät unelmiensa lomamatkalle Renoon, Nevadaan katsomaan monsteriautoesitystä, mutta matkalla he joutuvatkin vastaamaan vaiettuihin kysymyksiin.

## Näyttelijät

## Tuotanto
*Hirveetä herätä Renossa* kuvattiin Kalifornian, Arizonan, Nevadan ja Texasin osavaltioissa Yhdysvalloissa. Kaliforniassa elokuvan kuvauspaikkoina olivat muun muassa Los Angelesin, Santa Claritan ja Fullertonin kaupungit. Arizonassa elokuvaa kuvattiin Grand Canyonin kansallispuistossa, Nevadassa Renon kaupungissa ja Texasissa Amarillon ja Canyonin kaupungeissa.

## Julkaisu ja vastaanotto
*Hirveetä herätä Renossa* sai ensi-iltansa Yhdysvalloissa 25. lokakuuta 2002. Elokuvan teatterilevittäjänä Yhdysvalloissa oli tuotantoyhtiönäkin toiminut Miramax. Elokuva tuotti Yhdysvalloissa avausviikonloppunaan 108 930 dollaria 197 elokuvateatterissa ja neliviikkoisen teatterikierroksensa aikana yhteensä 267 109 dollaria ja ulkomailla 107 203 dollaria. Maailmanlaajuisesti *Hirveetä herätä Renossa* tuotti yhteensä 374 312 dollarin lipputulot.

*Hirveetä herätä Renossa* on saanut elokuvakriitikoilta kielteisen vastaanoton. Rotten Tomatoes -sivuston mukaan 13% kriitikoista on antanut elokuvalle positiivisen arvosanan 3,6/10 keskiarvolla. Keräys perustuu 38 arviointiin. 6 038 käyttäjästä 30% on antanut elokuvalle positiivisen arvosanan 2,8/5 keskiarvolla. Metacritic-sivuston mukaan 10 arvostelun perusteella elokuva on saanut 28 pistettä sadasta mahdollisesta. Metacriticin 11 käyttäjää on antanut elokuvalle keskiarvon 8,4/10. Internet Movie Databasen 4 926 käyttäjää on antanut elokuvalle keskiarvon 5,5/10.

Miramax Home Entertainment julkaisi elokuvan DVD:lle 8. huhtikuuta 2003. Scanbox Entertainment Finland Oy julkaisi elokuvan Suomessa DVD:lle 11. kesäkuuta 2003.

## Lähteet

## Aiheesta muualla
* ''Hirveetä herätä Renossa'' Miramaxin sivuilla 
* 
* 
* 
* ''Hirveetä herätä Renossa'' Rotten Tomatoes -sivustolla 
* ''Hirveetä herätä Renossa'' Metacriticissä 
* ''Hirveetä herätä Renossa'' Yhdysvaltain elokuvainstituutin sivuilla
Helmut Bantz

**Helmut Bantz**, 14. syyskuuta 1921 Speyer, Rheinland-Pfalz – 4. lokakuuta 2004 Pulheim-Brauweiler, Nordrhein-Westfalen) oli saksalainen telinevoimistelija ja olympiavoittaja ja Euroopan mestari.

Bantzin läpimurto Saksan telinevoimistelun huipulle tapahtui Toisen maailmansodan aikaan vuonna 1942 hänen voittaessaan Breslaussa Saksan moniottelun mestaruuden. Sodan aikana Bantz palveli Saksan Wehrmachtissa ja joutui vuonna 1944 brittien vangiksi länsirintamalla. Hän joutui sotavankeuteen Britanniaan työskennellen maatilalla. Hänestä tuli ennen vuoden 1948 Lontoon olympialaisia Britannian telinevoimistelijoiden valmentaja.

Palattuaan Saksaan hän jatkoi kilpailu-uraansa, ja osallistui Helsingin 1952 ja Melbournen 1956 olympialaisiin. Helsingissä hän sijoittui 12-ottelussa seitsemänneksi. Vuoden 1954 MM-kisoissa Roomassa hän saavutti hopeaa hypyssä ja rekillä sekä pronssia nojapuilla. Moniottelussa hän sijoittui kahdeksanneksi. Seuraavan vuoden 1955 EM-kisoissa Frankfurt am Mainissa hän saavutti kultaa nojapuilla, hopeaa hypyssä ja renkailla sekä pronssia 6-ottelussa. Olympiakultaa tuli hänelle lopulta Melbournen 1956 kisoissa, kun hän saavutti Neuvostoliiton Valentin Muratovin kanssa jaetun ykkössijan. Moniottelussa hän sijoittui venäläisten ja japanilaisten jälkeen kuudenneksi. Bantz osallistui vielä kolmansiin olympialaisiinsa Roomassa 1960 - tällä kertaa yhteissaksalaisen telinevoimistelujoukkueen varamiehenä.

Uransa jälkeen Helmut Bantz työskenteli vuosina 1970-1986 Reininmaan Voimisteluliiton voimistelun päävalmentajana. Vuonna 1982 hänet nimitettiin kyseisen liiton kunniajäseneksi. Samanaikaisesti hän työskenteli jalkapalloilijoiden kuntovalmentajana Bundesliigajoukkue Borussia Mönchengladbachissa. Vuoteen 1984 asti hän toimi myös opettajana Kölnin urheilukorkeakoulussa.

Tunnustuksena menestyksellisestä urheilu- ja valmentajaurasta Bantz sai useita huomionosoituksia Saksassa, kuten Bundesverdienstkreuz-kunniamerkin, Saksan voimisteluliiton Walter Kolb-mitalin sekä vuonna 1998 Georg von Opel-palkinnon. Vuonna 2008 Helmut Bantz valittiin Saksan urheilun Hall of Fameen.

Bantzlla oli aina 1980-luvulta alkaen ongelmia terveytensä kanssa. Hän sai sydänkohtauksen vuonna 1981, joutui selkäleikkaukseen 1984 ja menetti molemmat jalkansa 1990-luvulla. Bantz kuoli pitkän sairauden murtamana vuonna 2004. Bantzilla ja hänen puolisollaan oli kaksi tytärtä ja poika.

Helmut Bantzin kunniaksi hänen syntymäkaupunkinsa Speyer nimesi urheilustadionin hänen nimelleen - Helmut-Bantz-Stadion.

## Lähteet
* http://www.sports-reference.com/olympics/athletes/ba/helmut-bantz-1.html  Helmut Bantz sports-reference.com:ssa 

### Viitteet
Mariborin kunta

**Mariborin kunta** () on kunta Sloveniassa.

Kunnassa on noin 111&nbsp;800 asukasta ja pinta-ala on 148&nbsp;km2. Kuntaa johtaa pormestari Andrej Fištravec. Mariborin keskustaajama on Mariborin kaupunki. Mariborin kunta rajoittuu pohjoisessa Itävaltaan. Mariborin naapurikunnat ovat Kungota, Pesnica, Lenart, Duplek, Miklavž na Dravskem polju, Hoče - Slivnica, Ruše ja Selnica ob Dravi.

Mariborissa järjestetään vuosittain alppihiihdon maailmancupin osakilpailuja.

## Kylät

*Bresternica
*Brezje
*Celestrina
*Dogoše
*Gaj nad Mariborom
*Grušova
*Hrastje

*Hrenca
*Jelovec
*Kamnica
*Košaki
*Laznica
*Limbuš
*Malečnik

***[[Maribor]]**
*Meljski Hrib
*Metava
*Nebova
*Pekel
*Pekre
*Počehova

*Razvanje
*Ribniško selo
*Rošpoh
*Ruperče
*Srednje
*Šober
*Trčova

*Vinarje
*Vodole
*Vrhov Dol
*Za Kalvarijo
*Zgornji Slemen
*Zrkovci

## Lähteet
*Municipality Maribor Statistical Office of the Republic of Slovenia 

## Aiheesta muualla

* Kotisivut
* Golden Fox
Siirtäminen (ohjelmointi)

**Siirtäminen** eli **porttaaminen** () ohjelmoinnissa tarkoittaa ohjelman muokkaamista alustalta toiselle, joka on erilainen kuin johon se on alun perin suunniteltu. Eroja voivat olla suoritin, käyttöjärjestelmä, käytetyt ohjelmakirjastot ja niin edelleen.

Ohjelma on *siirrettävissä*, mikäli siirtoon tarvittava työmäärä on pienempi kuin ohjelman toteuttaminen alusta alkaen uudelleen.

Usein siirretystä ohjelmaversiosta puhutaan *käännöksenä* toiselle alustalle.

## Menetelmiä

Siirtäminen voi vaatia käytettyjen alustakohtaisten toimintojen korvaamista toisilla, ohjelmakoodin uudelleenjärjestelyä alustan *abstraktoimiseksi* (tarpeen mikäli eri alustoja on tarkoitus tukea jatkossa) sekä laajempaa ohjelman uudelleen suunnittelua (esim. käyttöliittymän sovittaminen peliohjaimelle, kosketusnäytölle tai hiirelle sopivaksi).

Siirtämistä voi edeltää laajamittainen refaktorointi, jotta siirtämisessä tarvittavat toimenpiteet helpottuvat.

Vaadittava työmäärä voi vaihdella suuresti myös huolimatta siirtämiseen soveltuvan ohjelmointikielen käytöstä. UNIX/32V-käyttöjärjestelmän tekijät kirjoittivat: 

## Katso myös

* Alustariippumattomuus
* Lähdekoodi

## Lähteet
All Through the Night

__NOTOC__
**All Through the Night** on garage rock -yhtye Imperial State Electricin neljäs studioalbumi. Se julkaistiin 23. syyskuuta 2016 levymerkillä Psychout Records. Albumi nauhoitettiin nokkamies Nicke Anderssonin omistamassa The Honk Studio -äänitysstudiossa. Albumin nimikkokappaleesta kuvattiin musiikkivideo, joka julkaistiin marraskuussa 2016.

Albumi debytoi Ruotsissa Sverigetopplistanin kuudennella sijalla.

## Vastaanotto
Albumi sai hyvän vastaanoton. Kaaoszinen Aleksi Parkkonen antoi albumille arvosanan 9/10. Hän sanoo musiikin olevan yksinkertaisesti iskevää ja askeettista, jonka tarkoitus on ainoastaan tuottaa kuulijalle rock-elämys, missä se onnistuu mallikkaasti. Niin ikään Imperiumin Munamankeli piti albumia yksinkertaisesti menevänä, hyväntuulisena ja pätevänä rokkina, joka ei vaadi kuulijaltaan liikoja.

## Kappaleet
#
#
#
#
#
#
#
#
#
#

## Kokoonpano
* Nicke Andersson – laulu, kitara
* Tobias Egge – kitara
* Dolf De Borst – basso
* Thomas Eriksson (rumpali)Thomas Eriksson – rummut

## Arvostelut
* Imperiumi.net: 
* Kaaoszine: 9/10

## Lähteet
Ohjelmistoteollisuus

**Ohjelmistoteollisuus** käsittää ohjelmistojen tuotannon ja niihin liittyvät palvelut.

Se sisältää ohjelmistojen suunnittelun ja valmistuksen sekä palvelutoiminnan (tukipalvelut, koulutus, Software as a Service) kaupallisena toimintana. Videopeliteollisuus voidaan katsoa osaksi ohjelmistoteollisuutta.

Ohjelmistoteollisuus on Suomen nopeimmin kasvava vientiala. Vuonna 2001 vajaa puolet ohjelmistoteollisuuden liikevaihdosta syntyi viennistä ja ala työllisti noin . Vuonna 2006 informaatioteknologian teollisuus (IT-teollisuus) työllisti noin , josta ohjelmistoteollisuuden osuus oli .

Tekesin vuonna 2012 julkistaman tiedon mukaan ohjelmistoalan yhteenlaskettu liikevaihto Suomessa oli noin 5,4 miljardia euroa. Merkittävin alatoimiala on ohjelmistojen suunnittelu ja valmistus.

Gartnerin mukaan vuonna 2013 alan liikevaihto maailmanlaajuisesti oli noin 407,3 miljardia dollaria kun se vuonna 2012 oli 388,5 miljardia dollaria.

## Merkittäviä suomalaisia yrityksiä

Alan merkittäviä yrityksiä:
* Tietoevry
* Supercell
* Qt Group

## Merkittäviä ulkomaalaisia yrityksiä
*IBM
*Microsoft
*Oracle Corporation
*SAP

## Lähteet
Liha ja teräs

__NOTOC__
**Liha ja teräs** on hardcore punk -yhtye Hero Dishonestin seitsemäs studioalbumi. Se julkaistiin 17. toukokuuta 2016 levymerkillä If Society.

## Vastaanotto

Albumi sai ristiriitaisen vastaanoton. Soundin Ville Pirinen antoi albumille täydet viisi tähteä. Hän kehui kappalerakenteita ja biisien räiskyvyyttä, sekä totesi kestoltaan lyhyen albumin täyttävän sisällöllään keskiverron poplevyllisen tunnelatauksen. Lisäksi hän mainitsi sanoitusten erottavan yhtyeen edukseen perinteisestä hardcore-yhtyeestä. Imperiumin Jesse Ryhänen ei lämmennyt albumille, jolle hän antoi arvosanan 6+/10. Hän sanoi albumin menevän pitkälti yhdestä korvasta sisään ja toisesta ulos, sekä jättävän kylmäksi negatiivisuutensa vuoksi. Kaaoszinen Pasi Huttunen oli samoilla linjoilla Soundin arvioijan kanssa, ja ylisti albumin 18 minuutin keston olevan sopiva sen tiukaksi ja kantaa ottavaksi kuvailemalleen materiaalille, ja kehui Pirisen tavoin erityisesti lyriikoita.

## Kappaleet
#
#
#
#
#
#
#
#
#
#
#

## Lähteet
Somer

**Somer** voi tarkoittaa:

## Henkilöitä
* Mehmet Murat Somer (s. 1959), turkkilainen dekkarikirjailija
* Pekka Somer (1907–1994), lääkäri
* Petri Somer (s. 1978), pianisti, säveltäjä ja kapellimestari
* Yanti Somer (oik. Kirsti Somersalo, s. 1948), näyttelijä
* Yrjö Somer, aik. *Solovjev* (1898–1940), Suomen kreikkalais-katolisen kirkollishallituksen sihteeri ja Aamun Koitto-lehden toimittaja

### Katso myös
* Šomer, oik. Nahum Meir Schaikewicz (1849–1905), juutalainen kirjailija

## Paikannimiä

* Somer, järvi Kainuun ja Pohjois-Pohjanmaan rajalla
Ankaran pommi-isku maaliskuussa 2016

Turkin pääkaupungissa **Ankarassa tehtiin 13. maaliskuuta 2016 pommi-isku**, jossa kuoli 37 ihmistä ja yli 120 loukkaantui. Tekijäksi ilmoittautui Kurdistanin vapauden haukat -niminen ryhmä, joka kertoi iskun olevan kosto Turkin kurdialueille tekemistä iskuista. Ryhmä on myös ottanut vastuun helmikuisesta autopommista, jossa kuoli 29 ihmistä.

Saksa ilmoitti sulkevansa Ankaran suurlähetystönsä väliaikaisesti.

## Lähteet
Japaninliito-orava

**Japaninliito-orava** (*Pteromys momonga*) on Japanissa kotoperäinen oravalaji.

Japaninliito-orava on 14-20 cm pitkä. Sillä on huomiota herättävät suuret pyöreät silmät. Se levittää raajansa ja liitää 20-30 metriä. Liitopoimu ulottuu polvesta ranteeseen, mutta sen sijaan takajalkojen välissä tai hännäntyvessä ei ole liitopoimua.

Japaninliito-oravat elävät metsäisissä vuoristoissa  Honshūn, Shikokun ja Kyūshūn saarilla.  Ne rakentavat pesänsä  tyypillisesti männyn tai kuusen oksan ja rungon yhtymäkohtaan.

## Lähteet
Lahja (albumi)

__NOTOC__
**Lahja** on Läjä Äijälän, Jussi Lehtisalon ja Tomi Leppäsen muodostaman elektronisen musiikin yhtyeen Saksien esikoisalbumi, joka julkaistiin 11. marraskuuta 2016 Ektro Recordsin alamerkillä Full Contact Records. Siitä julkaistiin rajoitettu 500:n kappaleen vinyylipainos, joista 150 keltaisella vinyylillä. Yhtye on kuvaillut albuminsa yhdistelevän Kraftwerkiä ja Rancidia, ja Ektron tiedossa mainostettiin albumin ”vastaavan seksiä”.

## Vastaanotto
Albumi sai erinomaisen vastaanoton. ''Soundin'' Sami Nissinen antoi albumille täydet viisi tähteä. Hän sanoi musiikin olevan tajunnanräjäyttävä ja vertasi albumia melodiseen elektronimyrskyyn, sekä otti kantaa Ektron tiedotteeseen toteamalla ”Tiedotteen mukaan ”tämä musiikki vastaa seksiä”. Totta sikäli, ettei *Lahjan* jälkeen tee mieli yhtään mitään.” ''Helsingin Sanomien'' Mervi Vuorela antoi albumille neljä tähteä viidestä, ja sanoi albumin olevan hyvinkin tavallisuudesta poikkeava, muttei suinkaan vaikeaselkoinen teos. Nissisen tavoin hän sanoi albumin ”leikkaavan” suoraan tajuntaan sekä menevän tunteisiin.

## Kappaleet
### A-puoli
#
#
#
#

### B-puoli
#
#
#
#

## Kokoonpano
* Läjä Äijälä – laulu, syntetisaattori
* Jussi Lehtisalo – basso, rumpukone, syntetisaattori, masteroija
* Tomi Leppänen – rummut, rumpukone, syntetisaattori, tuottaja, miksaaja
* Antti Uusimäki – miksaaja
* Sakset – valokuvat

## Arvostelut
* Helsingin Sanomat: 
* Sea of Tranquility: 
* Soundi: 

## Lähteet
Martinus Matthiae Teit

**Martinus Matthiae Teit** (*Martti Teitti*, noin 1510 Pernaja – syksyllä 1544 Tukholma) oli suomalainen reformaattori, kirkkoherra ja Ruotsin kruununperillisten opettaja.

Pernajalaiseen pienrälssiin kuulunut Teit opiskeli mahdollisesti ensin Viipurissa ja sitten Turussa. Vuonna 1536 hänet lähetettiin Mikael Agricolan kanssa opiskelemaan Wittenbergin yliopistoon. Miehet valmistuivat filosofian maistereiksi samaan aikaan vuonna 1539. Opintojen ohella he suomensivat Simon Henrici Wiburgensisin kanssa *[[Uusi testamentti|Uutta testamenttia]]*.

Palattuaan Turkuun Teit työskenteli Turun tuomiokapitulin kaniikkina vuodesta 1539 ja Maarian kirkkoherrana vuosina 1541–1542. Hän kuului myös Agricolan johtamaan raamatunkäännöstyöryhmään. Kustaa Vaasan neuvontantaja Georg Norman kutsui Teitin tulevien kuninkaiden Eerik XIV:n ja Juhana III:n opettajaksi vuonna 1542.

Kyösti Wilkuna kuvaa Agricolaa ja Teittiä historiallisessa kertomuksessaan *Aamun miehiä*.

## Lähteet
Albert van Ouwater

**Albert van Ouwater** oli alankomaalainen taidemaalari, joka työskenteli noin vuosina 1430–1460. Hän oli Jan van Eyckin seuraaja ja mahdollisesti hänen oppipoikansa. Tiettävästi van Ouwater maalasi maisemia, mutta ne ovat kaikki kadonneet. Van Ouwaterin ainoa tunnettu työ on esillä ollut *Lasaruksen kuolleista herättäminen.* Se on valo-, väri- ja perspektiivivaikutukseltaan erityisen huomattava ja ilmehikäs.

## Lähteet
Alfredo Panzini

**Alfredo Panzini** (1863–1939) oli italialainen kirjailija. Hän kuului vuodesta 1929 Italian akatemiaan. Hänen tuotantoonsa kuuluu leppoisan ironian ja huumorin sävyttämiä romaaneja, teoksia filosofian alalta ja nuortenkirjoja, muun muassa *Io cerco moglie* (1920, suomennettu *Minä etsin vaimoa*) sekä erikoislaatuinen sanakirja *Dizionario moderno* (1906).

## Suomennetut teokset
* *Minä etsin vaimoa*, suom. Hilja Brinis, Otava 1922. Tähtisarja: 20

## Lähteet

## Aiheesta muualla
Trifenyylitinakloridi

**Trifenyylitinakloridi** (C18H15SnCl) on tinan organometalliyhdiste. Yhdistettä voidaan käyttää orgaanisen kemian synteeseissä valmistettaessa muita organometalliyhdisteitä ja fungisidina sekä fungisidien valmistukseen.

## Ominaisuudet
Huoneenlämpötilassa trifenyylitina on valkoisia tai värittömiä kiteistä. Yhdiste on stabiili ilman vaikutuksille, mutta hydrolysoituu veden vaikutuksesta trifenyylitinahydroksidiksi erityisesti emäksisissä olosuhteissa. Trifenyylitinakloridi liukenee hieman dietyylieetteriin ja hyvin muun muassa tetrahydrofuraaniin ja dikloorimetaaniin. 

## Valmistus ja käyttö
Trifenyylitinakloridia voidaan valmistaa tina(IV)kloridin ja fenyylimagnesiumbromidin välisellä reaktiolla. Toinen tapa on tina(IV)kloridin ja tetrafenyylitinan välinen niin kutsuttu Kocheshkov-reaktio.

Orgaanisissa synteeseissä trifenyylitinakloridia käytetään alkyyli-, aryyli- ja allenyylitrifenyylitinayhdisteiden valmistukseen. Näitä käytetään muun muassa selektiivisissä aldolikondensaatioreaktioissa ja muissa hiilten välisiä sidoksia muodostavissa reaktioissa. Trifenyylitinakloridia voidaan myös käyttää fungisidina sekä fungisideina käytettävien trifenyylitinahydroksidin ja -asetaatin valmistamiseen.

## Lähteet
SPARCstation 1

**SPARCstation 1** (myös **Sun 4/60**) oli Sun Microsystemsin työasema, jossa oli SPARC-arkkitehtuurin suoritin. Työasema julkaistiin vuonna 1989 ja se osoittautui suosituimmaksi työasemaksi markkinoilla.

SPARC-prosessorin oli valmistanut LSI Logic (L64801) tai Fujitsu (MB86901A).
Lisänä koneessa oli Weitekin 3167 tai 3170 matematiikkasuoritin. RAM-muistin määrä oli laajennettavissa 64MB saakka.
Laitteessa oli kolme SBus laajennuspaikkaa, SCSI-väylä ja Ethernet AUI-liitännällä.

Työasema oli ensimmäinen SBus-väylää käyttänyt tietokone ja kolme kertaa nopeampi kuin Sun-3 jonka se korvasi.

## Lähteet
The Poisonous Path

__NOTOC__
**The Poisonous Path** on black metal -yhtye Behexenin viides studioalbumi, joka julkaistiin 27. toukokuuta 2016 levymerkillä Debemur Morti Productions. Albumin on tyyliltään lähempänä yhtyeen varhaista tuotantoa. Yhtye itse on kuvaillut albumiaan ”raivoavaksi pedoksi”.

Albumi debytoi Suomen virallisen listan sijalla 13.

## Vastaanotto

Albumi sai hyvän vastaanoton. Imperiumin Sami Kontio antoi albumille arvosanan 8+, ja sanoi yhtyeen olevan yksi harvoista, joka kykenee haastamaan länsinaapureidensa sotaisuudessa ja tuhoisuudessa, sekä sanoi sen olevan yksi vuoden parhaista black metal -julkaisuista. Niin ikään Metalliluolan Juha Karvonen antoi albumille arvosanan 8/10. Hän piti rituaalista syvyyttä tuovista puheosuuksista, eikä pitänyt albumia puuduttavana muun muassa melodian tuoman tarttumapinnan vuoksi. Metal Injectionin J. Andrew antoi albumille arvosanan 8/10. Hän sanoi yhtyeen käyttävän taidokkaasti pahuuden tematiikkaa sekä musiikin olevan huomion vangitsevaa ja lajityypissään suoraviivaista kohkausta.

## Kappaleet
Kaikki kappaleet säveltänyt Behexen.

#
#
#
#
#
#
#
#
#
#

## Kokoonpano
* Horns – rummut
* Hoath Torog – laulu
* Shatraug – kitara
* Wraath – kitara

## Lähteet

## Aiheesta muualla
* 
*